Trenčianska Teplá 17. októbra (TASR) – Žeriav, ktorý sa dnes predpoludním prevrátil na železničnú trať v úseku Trenčín – Trenčianska Teplá, spôsobil meškanie štyroch rýchlikov a dvoch osobných vlakov. TASR informovala riaditeľka odboru komunikácie Železničnej spoločnosti Slovensko (ZSSK) Jana Morháčová.
Výluka na najfrekventovanejšej slovenskej železničnej trati sa podľa nej dotkla vlaku IC 503 z Bratislavy do Košíc, ktorý meškal 112 minút. Najväčšie meškanie – 137 minút, mal rýchlik 602 z Košíc do Bratislavy. Rýchlik 604 Košice – Bratislava meškal deväť minút a rýchlik 605 z Bratislavy do Košíc meškal 76 minút.
Žeriav, ktorý pracoval na stavbe oporného múru zasiahol dnes o 10.45 hodine ramenom obe traťové koľaje, doprava bola úplne paralyzovaná do 12.22. Náhradnú dopravu zabezpečovali autobusy, pri nehode sa nikto nezranil.
Varovanie
Vážení čitatelia - diskutéri. Podľa zákonov Slovenskej republiky sme povinní na požiadanie orgánov činných v trestnom konaní poskytnúť im všetky informácie zozbierané o vás systémom (IP adresu, mail, vaše príspevky atď.) Prosíme vás preto, aby ste do diskusie na našej stránke nevkladali také komentáre, ktoré by mohli naplniť skutkovú podstatu niektorého trestného činu uvedeného v Trestnom zákone. Najmä, aby ste nezverejňovali príspevky rasistické, podnecujúce k násiliu alebo nenávisti na základe pohlavia, rasy, farby pleti, jazyka, viery a náboženstva, politického či iného zmýšľania, národného alebo sociálneho pôvodu, príslušnosti k národnosti alebo k etnickej skupine a podobne. Viac o povinnostiach diskutéra sa dozviete v pravidlách portálu, ktoré si je každý diskutér povinný naštudovať a ktoré nájdete tu. Publikovaním príspevku do diskusie potvrdzujete, že ste si pravidlá preštudovali a porozumeli im.